**Antoine Griezmann** (s. 21. maaliskuuta 1991 Mâcon, Ranska) on ranskalainen jalkapalloilija. Hän pelaa Espanjan La Ligan Atlético Madridissa ja on pelipaikaltaan hyökkääjä. Hän on maailmanmestari vuodelta 2018.

Griezmannia pidetään erityisesti taitavana pelaajana, joka on myös vikkelä liikkeissään.*kenen mukaan?*

Seurajoukkueura
---------------

Griezmann vierasottelussa Levantea vastaan syyskuussa 2012
Griezmann aloitti jalkapalloilu-uransa kotikaupunkinsa UF Mâconista. Hän kävi muutamia kertoja ammattilaisseurojen junioriakatemioiden testeissä, mutta ei tullut koskaan valituksi osaksi pienen kokonsa ja hentorakenteisuutensa takia.

Vuonna 2005 Montpellier’n järjestämissä testeissä ystävyysottelussa Paris Saint-Germainin junioriakatemiaa vastaan Griezmann vakuutti esityksillään useita seuroja. Yksi niistä oli espanjalaisseura Real Sociedad, joka tarjosi hänelle viikon koeaikaa San Sebastiánissa. Lopulta vakuuttuneina nuoren pojan taidoista seura halusi tarjota hänelle juniorisopimusta.

Griezmann pelasi vuodet 2005–2009 Real Sociedadin junioriakatemiassa, kunnes hänet nostettiin kauden 2009–2010 harjoituskaudelle. Hän teki pelaamissaan neljässä harjoitusottelussa viisi maalia, ja niin päävalmentaja Martín Lasarte päätti pitää hänet edustusjoukkueen miehistössä.

Hän teki ensiesiintymisensä edustusjoukkueessa 2. syyskuuta 2009 Copa del Reyn ottelussa Rayo Vallecanoa vastaan. Neljä päivää myöhemmin hän pelasi ensimmäisen ottelunsa Segunda Divisiónissa, kun Real Sociedad kohtasi Real Murcian. Ensimmäistä kertaa avauskokoonpanossa Griezmann oli 27. syyskuuta 2009 pelatussa ottelussa Huescaa vastaan. Hän teki ottelussa myös ensimmäisen maalinsa. Hän sai lopulta kauden aikana runsaasti peliaikaa ja otteluita kertyi tilille yhteensä 39, joissa hän tehtaili kuusi maalia. Joukkue nousi kauden 2009–2010 päätteeksi maan pääsarjaan Primera Divisióniin.

8. huhtikuuta 2010 Griezmann teki ensimmäisen ammattilaissopimuksensa, kun hän allekirjoitti viisivuotisen sopimuksen joukkueen kanssa. Sopimus sisältää 30 miljoonan euron purkupykälän. Useat muut suuret seurat, kuten Lyon, Saint-Étienne ja Auxerre olivat myös kiinnostuneita Griezmannista ennen sopimuksen allekirjoittamista, mutta hän päätti kuitenkin osoittaa kiitollisuutta saamastaan vastuusta Real Sociedadissa ja tehdä sopimuksen joukkueen kanssa.

Griezmann pelaamassa Madridin derbyssä vuonna 2015.
Hän pelasi ensimmäisen ottelunsa Espanjan korkeimmalla sarjatasolla 29. elokuuta 2010, kun kotijoukkue Real Sociedad kohtasi kauden 2010–2011 avauksessa Villarrealin. 25. lokakuuta 2010 hän teki ensimmäisen maalinsa pääsarjassa ottelussa Deportivo La Coruñaa vastaan. Hän pelasi Sociedadissa neljän kauden aikana 141 Primera Divisiónin ottelua, joissa hän teki 40 maalia ja antoi 16 maalisyöttöä. Mestarien liigassa hän pelasi kuusi ottelua.

26. heinäkuuta 2014 espanjalainen urheilulehti *Marca* uutisoi Griezmannin siirtyvän Atlético Madridiin 30 miljoonan euron siirtokorvauksella. Atlético vahvisti siirron kaksi päivää myöhemmin.

Griezman pelasi Atlético Madridissa 257 ottelua vuosina 2014-2019 tehden 133 maalia. Espanjan pääsarjassa hän pelasi 180 ottelua, joissa hän teki 94 ja syötti 34 maalia. Hän voitti Eurooppa-liigan Atletico Madridin kanssa kaudella 2017–2018. Tuon kauden kahdeksassa ottelussa hän teki kuusi maalia, näistä kaksi loppuottelussa Marseillea vastaan. Mestarien liigassa hän pelasi viiden kauden aikana 48 ottelua ja teki 21 maalia. Hän pelasi myös tappiollisessa loppuottelussa Real Madridia vastaan 2016. Hän voitti Supercopa de Españan 2014 ja UEFA Super Cupin 2018. Hänet valittiin Atléticon kauden pelaajaksi 2015–2016.

12. heinäkuuta 2019 FC Barcelona ilmoitti hankkineen Griezmannin 120 miljoonan euron hintaan. Griezmannin sopimuksen ulosostohinta tippui heinäkuun alussa 200 miljoonasta 120 miljoonaan. Muutamaa päivää aikaisemmin, ennen siirtoa Barcelonaan Griezmann sai sakot Atletico Madridilta, koska ei osallistunut joukkueensa harjoituksiin. 

Ensimmäisellä kaudella Barcelonassa Griezmann pelasi LaLigassa 35 ottelua tehden 9 maalia ja syöttäen 4. Mestarien Liigassa Griezmann teki kaksi maalia yhdeksässä ottelussa. Kaudella 2020–2021 hän teki Espanjan pääsarjassa 36 ottelussa 13 maalia ja antoi kahdeksan maalisyöttöä. Mestarien liigan seitsemässä ottelussa hän teki kaksi maalia. Copa del Reyssä hän teki kolme maalia, joista yhden voittoisassa loppuottelussa.

Vuoden 2022 lokakuussa hän siirtyi lopullisesti FC Barcelonasta Atletico Madridiin vuoden 2026 heinäkuuhun kestävällä 24 miljoonan euron sopimuksella, pelattuaan siellä jo ennen sitä vuodesta 2021 asti lainalla.

Maajoukkueura
-------------

Griezmann sai ensimmäisen kutsunsa Ranskan alle 19-vuotiaiden maajoukkueeseen 23. helmikuuta 2010, kun hänet nimettiin kahteen pelattavaan ystävyysotteluun Ukrainaa vastaan. 2. maaliskuuta 2010 hän teki ensiesiintymisensä Ranskan nuorten maajoukkueessa Ukrainaa vastaan. Kaksi päivää myöhemmin hän pelasi toisen maaottelunsa ja teki siinä myös ensimmäisen maalinsa.

Griezmann valittiin alle 19-vuotiaiden maajoukkueen mukaan myös vuoden 2010 EM-kilpailuihin. Hän teki turnauksessa kaksi maalia ja syötti yhden, kun Ranska eteni aina loppuotteluun saakka. Ranska voitti loppuottelun Espanjaa vastaan numeroin 2–1 ja varmisti näin alle 19-vuotiaiden Euroopan-mestaruuden. Hän pelasi kaikki seitsemän ottelua ja teki yhden maalin Ranskan sijoittuessa neljänneksi alle 20-vuotiaiden MM-kilpailuissa 2011.

Hän pelasi ensimmäisen maaottelunsa aikuisten maajoukkueessa 5. maaliskuuta 2014, kun Ranska kohtasi ystävyysottelussa Alankomaat. 13. toukokuuta 2014 hänet nimettiin 23 pelaajan lopulliseen kokoonpanoon vuoden 2014 MM-kilpailuihin. 1. kesäkuuta 2014 pelatussa ystävyysottelussa Paraguayta vastaan hän teki ensimmäisen maalinsa maajoukkueessa. Saman vuoden MM-kilpailuissa hän pelasi Ranskan kaikki viisi ottelua, joista kolme avauskokoonpanossa.

EM-kilpailuissa 2016 Griezmann voitti maalikuninkuuden ja hänet valittiin turnauksen parhaaksi pelaajaksi. Hän teki Ranskan hopeajoukkueelle maalin alkulohkopelissä Albaniaa, kaksi maalia neljännesvälierässä Irlantia, yhden puolivälierässä Islantia ja kaksi maalia välierässä Saksaa vastaan. Hän pelasi kaikki seitsemän ottelua, näistä kuusi avauskokoonpanossa. Hän pelasi kokonaisuudessaan myös tappiollisen loppuottelun Portugalia vastaan.

Griezmann voitti Ranskan joukkueen mukana kultaa vuoden 2018 MM-kilpailuissa Venäjällä, missä se voitti loppuottelussa Kroatian 4–2. Hän teki kisoissa neljä maalia (Australiaa, Argentiinaa, Uruguayta ja Kroatiaa vastaan) ja lisäksi syötti neljä maalia. Hän pelasi Ranskan kaikissa otteluissa avauskokoonpanossa.

Griezmann oli vuonna 2021 järjestetyissä EM-kilpailuissa avauskokoonpanossa Ranskan kaikissa neljässä ottelussa ja teki yhden maalin. MM-kilpailuissa 2022 hän pelasi kaikissa Ranskan hopeajoukkueen seitsemässä ottelussa, näistä kuudessa hän oli avauksessa. Hän syötti turnauksessa kolme maalia.

Lähteet
-------

1. 1 2 3 4  Antoine Griezmann Soccerway-sivustolla (englanniksi)
2. 1 2 3 4 5 6 7 8 9  Antoine Griezmann Transfermarkt-sivustolla (englanniksi)
3. ↑  Griezmann : "Un rêve de porter le maillot bleu" French Football Federation. Viitattu 29.11.2010. (ranskaksi)
4. ↑  Comunicado Oficial: Griezmann renueva su contrato con la Real Real Sociedad. Viitattu 29.11.2010. (espanjaksi)
5. ↑  How Real Sociedad managed to land Griezmann ahead of Lyon, Auxerre Tribal Football. Viitattu 29.11.2010. (englanniksi)
6. ↑  Griezmann disfrutó como un niño (Arkistoitu – Internet Archive) Diario Vasco. Viitattu 29.11.2010. (espanjaksi)
7. ↑  Griezmann conduit la Sociedad (Arkistoitu – Internet Archive) L’Equipe. Viitattu 29.11.2010. (ranskaksi)
8. ↑  Griezmann ya es del Atlético Marca. Viitattu 27.7.2014. (espanjaksi)
9. ↑  Acuerdo con la Real Sociedad para el traspaso de Griezmann clubatleticodemadrid.com Viitattu 28.7.2014. (espanjaksi)
10. ↑  Erikoinen sopimussoppa päätökseen: Barcelona sai supertähtensä viimein myydyksi *www.iltalehti.fi*. Viitattu 11.10.2022.
11. ↑  Flowing France leave Austria reeling UEFA. Viitattu 29.11.2010. (englanniksi)
12. ↑  France fight back to claim U19 crown UEFA. Viitattu 29.11.2010. (englanniksi)
13. ↑  Griezmann: "Cumplí un sueño" Marca. Viitattu 6.3.2014. (espanjaksi)
14. ↑  World Cup 2014: Samir Nasri and Gael Clichy not in France squad BBC. Viitattu 2.6.2014. (englanniksi)
15. ↑  France 1-1 Paraguay: Griezmann strike not enough for Les Bleus Goal. Viitattu 2.6.2014. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Antoine Griezmann**.
* Antoine Griezmannin esittely Real Sociedadin kotisivustolla (espanjaksi)
* Antoine Griezmannin tilastot BDFutbol-sivustolla (englanniksi)

Atlético Madrid – Primera División
1 Moldovan |
2 Giménez |
3 Azpilicueta |
4 Gabriel |
5 De Paul |
6 Koke |
7 Griezmann |
8 Saúl |
9 Memphis |
10 Correa |
11 Lemar |
12 Lino |
13 Oblak |
14 Llorente |
15 Savić |
16 Molina |
17 Riquelme |
18 Vermeeren |
19 Morata |
20 Witsel |
22 Hermoso |
23 Reinildo |
24 Barrios |
Valmentaja Simeone

Ranskan joukkue – Jalkapallon MM-kilpailut 2014
1 Lloris |
2 Debuchy |
3 Evra |
4 Varane |
5 Sakho |
6 Cabaye |
7 Cabella |
8 Valbuena |
9 Giroud |
10 Benzema |
11 Griezmann |
12 Mavuba |
13 Mangala |
14 Matuidi |
15 Sagna |
16 Ruffier |
17 Digne |
18 Sissoko |
19 Pogba |
20 Rémy |
21 Koscielny |
22 Schneiderlin |
23 Landreau |
Valmentaja Deschamps

Ranskan joukkue – Jalkapallon EM-kilpailut 2016
1 Lloris |
2 Jallet |
3 Evra |
4 Rami |
5 Kanté |
6 Cabaye |
7 Griezmann |
8 Payet |
9 Giroud |
10 Gignac |
11 Martial |
12 Schneiderlin |
13 Mangala |
14 Matuidi |
15 Pogba |
16 Mandanda |
17 Digne |
18 Sissoko |
19 Sagna |
20 Coman |
21 Koscielny |
22 Umtiti |
23 Costil |
Valmentaja Deschamps


Ranskan joukkue – Jalkapallon MM-kilpailut 2018
1 Lloris |
2 Pavard |
3 Kimpembe |
4 Varane |
5 Umtiti |
6 Pogba |
7 Griezmann |
8 Lemar |
9 Giroud |
10 Mbappé |
11 Dembélé |
12 Tolisso |
13 Kanté |
14 Matuidi |
15 N’Zonzi |
16 Mandanda |
17 Rami |
18 Fekir |
19 Sidibé |
20 Thauvin |
21 Lucas |
22 Mendy |
23 Areola |
Valmentaja Deschamps


Ranskan joukkue – Jalkapallon EM-kilpailut 2020
1 Lloris |
2 Pavard |
3 Kimpembe |
4 Varane |
5 Lenglet |
6 Pogba |
7 Griezmann |
8 Lemar |
9 Giroud |
10 Mbappé |
11 Dembélé |
12 Tolisso |
13 Kanté |
14 Rabiot |
15 Zouma |
16 Mandanda |
17 Sissoko |
18 Digne |
19 Benzema |
20 Coman |
21 Lucas |
22 Ben Yedder |
23 Maignan |
24 Dubois |
25 Koundé |
26 Thuram |
Valmentaja Deschamps


Ranskan joukkue – Jalkapallon MM-kilpailut 2022
1 Lloris |
2 Pavard |
3 Disasi |
4 Varane |
5 Koundé |
6 Guendouzi |
7 Griezmann |
8 Tchouaméni |
9 Giroud |
10 Mbappé |
11 Dembélé |
12 Kolo Muani |
13 Fofana |
14 Rabiot |
15 Veretout |
16 Mandanda |
17 Saliba |
18 Upamecano |
19 Benzema |
20 Coman |
21 L. Hernández |
22 T. Hernández |
23 Areola |
24 Konaté |
25 Camavinga |
26 Thuram |
Valmentaja Deschamps


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Yhdysvallat
* Japani
* Puola

 |
|  |
| Taiteenala | 
* MusicBrainz

 |
|  |
| Muut | 
* IdRef

 |

 |